als_Latn dik_Latn sag_Latn
Si nëse zgjidhni një DJ apo nëse për ditën tuaj më të rëndësishme doni një muzikant apo edhe një bend është tejet e rëndësishme që të siguroheni se ju vet dhe të ftuarit tuaj të kalojnë një kohë të pa harrueshme. Cilado qoftë zgjedhja juaj, këto janë disa këshilla që duhet ti merrni në konsideratë.
Kërkimet
Zgjidhni se çfarë muzike ju si çift preferoni, pastaj shikoni edhe buxhetin. Përpara se ta jepni zemrën tuaj një bande apo një DJ hetoni për të gjitha mundësitë. Gjithmonë duhet të keni një plan B, në rast se ai që ju doni nuk është i disponueshëm në ato data. Sigurohuni nëse arrijnë të mbajnë në këmbë atë numër të ftuarish që ju keni dhe kujdesuni të ketë të gjitha pajisjet që i duhet për të bërë muzikën që ti do. Kjo mund të hapë probleme në ditën e dasmës.
\
Mbaj parasysh lokacionin e dasmës
Nëse vendi i dasmës do të jetë i madh dhe po ashtu numri i të ftuarve ndoshta duhet të marrësh në konsideratë që një njeri nuk e mbulon dot të gjithë dasmën.
Dëgjoje të luaj personalisht
Përpara se ta prenotosh njërin prej tyre, sigurohu ta takosh personalisht dhe të dëgjosh tek ai luan muzike. Mos u nis vetëm nga ajo që sheh në videot e tyre mund të ndodhë të zhgënjehesh atë ditë. Mund ti pyesësh për një datë të afërt që kanë ndonjë shfaqje të ngjashme dhe shko dëgjoje vetë.
Kontrollo më parë
Është e rëndësishme që grupi që do bëjë muzikën për dasmën tënde duhet të jetë në vend përpara se të vijë i ftuari i parë, në mënyrë që të ketë gjithë kohën që i duhet për të instaluar pajisjet dhe për të bërë provat e para që mos të keni surpriza që ne fillim të darkës.
Po dhe Jo, lista
Kërkojini një listë të repertorit dhe hiqni së bashku më partnerin ato që nuk i preferoni. Tregojini cila është kënga juaj e preferuar, nëse nuk e di ai ditën tuaj të dasmës kush duhet ta dijë?
Merr në konsideratë të ftuarit
Ju dy mund të kaloni në ekstreme me shijet tuaja muzikore por mos harro të bësh kompromisin. Nëse ke të ftuar të një moshe të caktuar, pa diskutim që do respektoni edhe shijet e tyre muzikore, duhet të kënaqeni të gjithë.
Kënga juaj e parë
Kërcimi i parë mund të jetë shumë i sikletshëm, sidomos nëse nuk jeni të zotë me këmbët, prandaj mund të zgjidhni një pjesë muzikore të shkurtër. Zgjidheni atë të bukur që në fund të kënaqen të gjithë apo aq sa ju.
Niveli i zhurmave
Pyesni më parë në vendin ku do të bëni dasmën nëse ka limite në lidhje me zhurmën apo orare kur muzika duhet të ulet. Këtë informacion kaloja personit që zgjodhe për muzikën, që të dijë si të organizohet që të gjitha kërkesat të plotësohen.
als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn